Иааиуа амчыбжь азы имҩаԥгахоит еиуеиԥшым аспорттә еиндаҭларақәа. Урҭ инарылукаауа Sputnik аспорттә афишаҿ.
Бадраҟ Аҩӡба, Sputnik
Аԥсны ахада Ихраҿаз аҽырыҩрақәа рымҩаԥгара аҿҳәара инахеит цәыббра 12 инаркны цәыббра 19 рахь. Аҿҳәара анахара атәыла ахада играфик иадҳәалоуп.
Бзыԥтәи аипподром аҿы имҩаԥгахо ари ауснагӡатә иалахәхоит аҽыҩқәа 30.
Аҽырыҩра иалагоит асааҭ 10:00 рзы.
Аԥыжәаратә ҭыԥқәа ргаразы быжь-еикәшарак рҿы еиндаҭлоит: 1200 метра – ҩышықәса зхыҵуа аҽыҩқәа, 1400 метра – Аџьынџьтәылатә еибашьраан иҭахаз ргәалашәаразы аԥхьахә, 1600 метра – Аԥсны ииз аҽыҩқәа, 1800 метра – Аԥсны иҟоу Урыстәыла Ацҳаражәҳәаҩ иаԥхьахә, 2000 метра – Аԥсны раԥхьатәи ахада Владислав Арӡынба иаԥхьахә, 2400 метра – атәыла ахада иаԥхьахә, 3200 метра – Аԥсны аҩбатәи ахада Сергеи Багаԥшь иаԥхьахә.
Аԥсны ахада Ихраҿаз аҽырыҩра аԥхьахәтә фонд 1 000 000 мааҭ иҟоуп.
Аҽырыҩрақәа рыдагьы иааиуа амчыбжь азы имҩаԥгахоит иаарту Ареспубликатә турнир анапылампыл азы, Аԥсны анапылампыл азы Афедерациа раԥхьатәи ахада Едуард Ԥлиа игәалашәара иазкны.
Атурнир аатуеит цәыббра 18 рзы Сергеи Багаԥшь ихьӡ зху аспорт Ахан аҿы.
Едуард Константин-иԥа Ԥлиа, аҳәынҭқарратә, аполитикатә, ауаажәларратә усзуҩ, Аԥсны аимадара уаанӡатәи аминистр, АЕ "Аԥсныеимадара" адиректор хада, Аԥсны анапылампыл азы Афедерациа раԥхьатәи ахада, анапылампыл азы Аԥсны аспорт азҟаза, аорден "Ахьӡ-Аԥша" III аҩаӡара занашьаз диит нанҳәа 26, 1937 шықәса рзы. Иԥсҭазаара далҵит ԥхынгәы 25, 2012 шықәса рзы.
Ашьапылампыл азы Аԥсны Ахраҿаз аиндаҭларақәа ирылахәуп аа-командак: "Нарҭ", "Динамо", "Ерцахә", "Риҵа", "Афон", "Самырзаҟан", "Гагра", "Саӡ".
Цандрыԥшьтәи акоманда "Саӡ" атәыла ачемпионат ахәмаррақәа ирылахәым, аха аҳәара ҟанаҵеит атәыла Ахраҿаз ахәмаррақәа ирылахәхарц.
Иааиуа амчыбжь азы ахәмаррақәа ирылагоит афинал аԥшьбатәи ахәҭаҿы иаиааиуа иалкааразы.
Цәыббра 14 рзы Гал ақалақьтә стадион аҿы еиԥылоит галтәи "Самырзаҟани" очамчыратәи "Ерцахәи". Уаанӡа "Ерцахә" 4:0 ҳәа аԥыжәара аиухьан.
Цәыббра 15 рзы аҟәатәи "Динамо" аҳҭнықалақьтә стадион аҿы "Гагра" ахәмарыҩцәа аднакылоит.
Цәыббра 16 рзы гәдоуҭатәи "Риҵа" аҟәатәи "Нарҭ" иацыхәмаруеит Лев Ажьиба ихьӡ зху астадион аҿы.
Ашьапылампыл азы Аԥсны Ахраҿаз афинал мҩаԥгахоит абҵара 8 азы астадион "Динамо" аҿы.
Апресс-конференциа иалахәуп:
Амассатә-информациатә хархәагақәа рхаҭарнакцәа ааҳаԥхьоит апресс–конференциахь (аҭыӡҭыԥ: ақ. Аҟәа, Пушкин имҩ. 16, абизнес-центр "Гәдоу Плаза", 5-тәи аихагыла).
Аккредитациа ҟалоит абри аҭел ала: +7(940) 926 00 00
Азыҳәа анашьҭразы аелектронтә ҭыӡҭыԥ: info.abk@sputniknews.com
Иара убасгьы шәара ишәылшоит апресс-конференциа алахәылацәа зинтерес шәымоу азҵаарақәа рышәҭарц Sputnik Аԥсны асоциалтә ҳа Facebook аҿтәи адаҟьаҿы мамзаргьы аелектронтә ԥошьҭахь инашьҭны: info.abk@sputniknews.com
"Иахьазы аԥсшьарҭатә комплекс аҿы рыԥсы ршьоит 1800-ҩык. Ҵыԥх уажәааны 1200 ракәын иҟаз. Уи зыбзоурахазгьы ҳәа ҳгәы иззаанаго Гьаргь Блаб ихьӡ зху абокс азы Пицунда имҩаԥысуа атурнир ауп. Амшқәагьы аԥсшьараамҭазы ибзиоуп, уи алагала ыҟоуп. Уажәазы азыҳәарақәа маҷуп иҟарҵо еиҭа аԥсшьаразы, аха амз аҵыхәанӡа аус аауп ҳәа ҳгәыӷуеит", - ҳәа еиҭеиҳәеит Гәынба.
Аԥсшьарҭатә комплекс аҿы иҟоу ауадаҩрақoа ртәы далацәажәо, Гәынба иҳәеит.
"Аӡыканал ацхыраара аҭахуп, уи аҳабла зегьы ӡыла еиқәнаршәоит иара аԥсшьарҭатә комплекс адагьы, иара анаплакы абаланс аҿы иқәгылоуп, иҟаҵатәу рацәоуп. Аӡыцрыҵқәа ракәзар, ақәра рымоуп, есԥхынра амчра ӷәӷәа роуеит, усҟан ана-ара иацәцо иалагоит. Уи аҭыԥ аԥшаара усҟак имариам, иҳақәҿиеит иара атәы здыруа Алексеи Кьетиа дахьҳамоу. Иара акыр шықәса аус иуеит, аԥсшьарҭатә комплекс аҿы аӡыцрыҵқәа шьышьықәгылоу атәы идыруеит", - ҳәа еиҭеиҳәеит Гәынба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: